มีอาการตกขาวผิดปกติค่ะ ซึ่งไปพบแล้ว เมื่อเดือนมีนา ซึ่งคุณแจ้งว่าเป็นตกขาวที่เกิดจากเชื้อรา รักษาโดยการให้ยามาทานและยาสอด7วัน หลังจากนั้นตกขาวก็หายเป็นปกติค่ะ ล่าสุดเมื่อวันที่10มิถุนาก็กลับมาเป็นอีกค่ะ ไปพบคุณ คุณก็แจ้งว่าเป็นตกขาวจากเชื้อราเหมือนเดิมค่ะ ทั้งที่เราก็รักษาความสะอาดอย่างดี เปลี่ยนกกนใหม่ยกเซต เข้าห้องน้ำก็ซับให้แห้ง มีใส่กางเกงรัดบ้าง เพราะออกกำลังกาย แบบนี้เรียกว่าตกขาวผิดปกติเรื้องรังไหมค่ะ กังวลว่าจะไม่หายขาด แล้วการโกนขนอวัยวะเพศสามารถทำให้เกิดตกขาวที่ผิดปกติได้ไหมคะ เพราะที่ตกขาวผิดปกติทั้ง2ครั้งจะเกิดขึ้นหลังจากโกนขนอวัยะเพศไปค่ะ โกนไปได้สัก3-4วันก้เริ่มมีอาการผิดปกติ ขอคำแนะนำและวิธีปฎิบัติตัวเพื่อไม่ให้เกิดตกขาวผิดปกติซ้ำๆด้วยค่ะ
สวัสดีค่ะ ตกขาวผิดปกติมักเกิดจากการติดเชื้อในช่องคลอด ซึ่งอาจเกิดได้จากทั้งเชื้อรา เชื้อโพรโทซัว หรือเชื้อแบคทีเรีย การรักษาขึ้นกับเชื้อ โดยแพทย์จะตรวจภายในดูลักษณะตกขาวหรือนำตกขาวไปตรวจเพิ่มเติมค่ะโดยตกขาวที่เกิดจากเชื้อรานั้น รักษาด้วยการใช้ยาสอด 7-10 วัน ร่วมกับการปรับพฤติกรรมเช่น การไม่สวนล้างช่องคลอด รักษาความสะอาดที่ช่องคลอดและอวัยวะเพศไม่ให้เกิดความอับชื้น งดการมีเพศสัมพันธ์ไปก่อนหากยังมีตกขาวเรื้อรัง รักษาไม่หาย ควรพบสูตินรีแพทย์อีกครั้ง เพื่อตรวจร่างกายซ้ำ และหาสาเหตุอื่นๆที่อาจทำให้มีตกขาวจากเชื้อราเรื้อรัง เช่นมีโรคเบาหวาน หรือโรคภูมิคุ้มกันบกพร่อง หรือรับประทานยาที่กดภูมิคุ้มกันอยู่ การโกนขนอวัยวะเพศหากทำอย่างถูกต้องและใช้เครื่องมือที่สะอาด ไม่ได้มีผลทำให้มีตกขาวเป็นเรื้อรังค่ะ